ദ ഗ്രാന്റ് ബാബിലോൺ ഹോട്ടൽ

ദ ഗ്രാൻറ് ബാബിലോൺ ഹോട്ടൽ 1902 ൽ പ്രസിദ്ധീകരിച്ച ആർനോൾഡ് ബെന്നെറ്റിന്റെ ഒരു നോവലാണ്. ഒരു ജർമ്മൻ രാജകുമാരൻറെ ദുരൂഹമായി അപ്രത്യക്ഷമാകലാണ് ഈ നോവലിലെ ഇതിവൃത്തം. ഇത് ഗോൾഡൻ പെന്നിയിൽ ആദ്യകാലത്ത് ഒരു സീരിയലായി പ്രത്യക്ഷപ്പെട്ടിരുന്നു.

 കഥാസംഗ്രഹം 
നോവലിലെ മുഖ്യകഥാപാത്രങ്ങൾ, ഒരു അമേരിക്കൻ കോടീശ്വരനായ തിയോഡോർ റോക്ൿസോളും അയാളുടെ പുത്രി നെല്ല (ഹെലൻ)യുമാണ്. പട്ടണത്തിലെ അതിവിശിഷ്ടമായ ഹോട്ടലായ ഗ്രാൻറ് ബാബിലോൺ ഹോട്ടലി‍ൽ താമസിക്കവേ നെല്ല അത്താഴത്തിനായി മാംസാഹരവും ബാസ്‍ ബ്രാൻഡ് ബിയറും ആവശ്യപ്പെടുന്നു. എന്നാൽ ഈ ഓർഡർ നിരസിക്കപ്പെടുന്നു. അവൾ ആവശ്യപ്പെട്ട ഭക്ഷണം ലഭിക്കുന്നതിനായി റോക്ക‍്‍സോൾ  £400,000 വും ഒരു  ഗിനിയും കൊടുത്ത് ഹോട്ടൽ മുഴുവനായി വിലയ്ക്കു വാങ്ങുന്നു. അങ്ങനെ നിസാര കാര്യത്തിനു വിലപേശിയതിതിൻറെ ഫലമായി പഴയ ഉടമ ഈ മൾട്ടി-മില്ല്യണറിൻറെ മുന്നിൽ പരാജയപ്പെട്ടുവെന്നു പറയാം. ഇതിനുശേഷം ഹോട്ടലിനുള്ള വിചിത്രങ്ങളായി കാര്യങ്ങൾ സംഭവിക്കുന്നതുമായി ബന്ധപ്പെട്ട് നോവലിൻറ കഥ മുന്നോട്ടുപോകുന്നു.

1916 ൽ ഈ നോവലിനെ അവലംബമാക്കി ഇതേപേരിൽ ഫ്രാങ്ക് വിൽസൺ സംവിധാനം ചെയ്ത സിനിമ പുറത്തിറങ്ങിയിരുന്നു.

 പ്രസിദ്ധീകരണ ചരിത്രം 
1901-ൽ ഗോൾഡൻ പെന്നിയിൽ ആദ്യമായി പരമ്പരയായി പ്രസിദ്ധീകരിക്കപ്പെട്ട ഇത് പിന്നീട് 1902-ൽ ലണ്ടൻ പ്രസാധകനായ ഷാറ്റോ ആൻഡ് വിൻഡസ് ഒരു നോവലായി പ്രസിദ്ധീകരിച്ചു. 1902-ൽ ജോർജ്ജ് എച്ച്. ഡോറൻ കമ്പനി ഒരു അമേരിക്കൻ എഡിഷൻ ന്യൂയോർക്കിലും 1902 ൽത്തന്നെ ടൊറന്റോയിലെ ബെൽ & കോക്ക്ബേൺ കനേഡിയൻ പതിപ്പും  പ്രസിദ്ധീകരിച്ചു. ടൊറന്റോയുടെ ബെൽ & കോക്ക്ബേൺ എഴുതിയ കനേഡിയൻ പതിപ്പ്. 1904, 1905, 1906, 1910, 1913, 1914, 1920, 1924, 1930, 1932, 1936 വർഷങ്ങളിൽ നോവലിന്റെ പുതിയ പതിപ്പ് വിവിധ പ്രസാധകർ പ്രസിദ്ധീകരിച്ചിരുന്നു.

 അവലംബം 

വർഗ്ഗം:ബ്രിട്ടീഷ് നോവലുകൾ